Թոմաս Քինիլի

**Թոմաս Քինիլի** (անգլերեն՝ . ), ավստրալիացի դրամատուրգ, սցենարիստ, դերասան և գրող, վեպի, դրամայի ժանրերում բեսթսելլերների հեղինակ։ Գրել է նաև **Ուիլյամ Քոյլ** կեղծանունով։

## Կենսագրություն և ստեղծագործություն
Թոմաս Մայքլ «Միք» Քինիլին ծնվել է 1935 թվականի հոկտեմբերի 7- ին Սիդնեյում, իռլանդական կաթոլիկ ընտանիքում: Իր վաղ տարիներն անցկացրել է  Նոր Հարավային Ուելսի հյուսիսային քաղաքներում, որից հետո տեղափոխվել է Սիդնեյի Հոմբուշ շրջան: Ասթմայով հիվանդ լինելու պատճառով նա իր ժամանակի մեծ մասը հատկացնում էր գրքեր կարդալուն:

Ավստրալիայի քաղաքացիական զինված ուժերում ծառայելուց հետո Թոմասն ուսանել է Սթրաթֆիլդի Սուրբ Պատրիկ քոլեջում: Այնուհետև ընդունվել է Սուրբ Պատրիկի սեմինարիա, որպեսզի վերապատրաստվի որպես կաթոլիկ քահանա, բայց հեռացել է նախքան իր ձեռնադրվելը:

1960-1967 թթ. Սիդնեյում աշխատել է որպես ավագ դպրոցի ուսուցիչ, 1968-1970 թթ.՝ Նոր Հարավային Ուելս նահանգի Նոր Անգլիայի համալսարանում՝ դրամայի դասախոս: Ընդգրկվել է Ավստրալիայի գրական հաստատությունների ղեկավար մարմիններում։ 1987-1990 թթ եղել է Ավստրալիայի գրողների միության խորհրդի անդամ, իսկ 1985-1990թթ.՝ Ավստրալիայի գրքի ազգային խորհրդի նախագահ։ 1991-1995 թթ հրավիրյալ պրոֆեսոր էր Իրվինի Կալիֆոռնիական համալսարանում և Նյու Յորքի համալսարանում:

Նրա առաջին վեպը՝ «The Place at Whitton»-ը, լույս է տեսել 1964 թվականին։ Իր երրորդ՝ «Արտույտներ և հերոսներ բերեք» վեպի հրատարակումից հետո իրեն հիմնականում  նվիրել է գրական աշխատանքին։

Քինիլիի հաջորդ գործերից երեքը՝ «Ջիմմի Բլեքսմիթի երգը» / The Chant of Jimmie Blacksmith, «Բամբասանք անտառից» / Gossip from the Forest և «Կոնֆեդերատները» / Confederates, առաջադրվել են Բուքերյան մրցանակի։ Նրա վեպերից շատերը պատմական նյութի վերամշակում են, թեև գրված են արդիական ոճով և հոգեբանությամբ։

Քինիլին առավել հայտնի դարձավ իր *«Շինդլերի տապանը*» (1982) վեպով (հրատարակվել է նաև  *Շինդլերի* ցուցակը վերնագրով), որը բուռն վեճեր առաջացրեց հակասեմականության և Երկրորդ համաշխարհային պատերազմի պատմության վերաբերյալ տարածված տեսակետից տարբերվող տեսակետ ներկայացնելու պատճառով: Գիրքն արժանացել է հեղինակավոր Բուքերյան մրցանակի։ 1993 թ ռեժիսոր Սթիվեն Սփիլբերգը վեպի հիման վրա նկարահանել է «Շինդլերի ցուցակը» ֆիլմը՝ Լիամ Նիսոնի, Ռալֆ Ֆայնսի և Բեն Քինգսլիի մասնակցությամբ։ Ֆիլմն արժանացել է հեղինակավոր Օսկար կինոմրցանակի:

Թոմաս Քինիլին 1983 թ. պարգևատրվել է *Ավստրալիայի շքանշանով*։

1965 թվականին նա ամուսնացել է Ջուդիթ Մարտինի հետ, ումից ունեցել է 2 դուստր։ Իր ընտանիքի հետ նա ապրում է Սիդնեյում:

## Երկեր
### Վեպեր

* The Place at Whitton (1964)
* The Fear / Վախը (1965)
* Bring Larks and Heroes / Բերեք արտույտներ և հերոսներ (1967)
* Three Cheers for the Paraclete / Երեք ծափողջույն պարակլետի համար (1968)
* The Survivor (1969)
* A Dutiful Daughter (1971)
* The Chant of Jimmie Blacksmith / Ջիմմի Բլեքսմիթի երգը (1972)
* Blood Red, Sister Rose / Արնակարմիր, քույր վարդ (1974)
* Gossip from the Forest / Բամբասանք անտառից (1975)
* Season in Purgatory / Սեզոն քավարանում (1976)
* Victim of the Aurora / Ավրորայի զոհը (1977)
* Ned Kelly and the City of Bees / Նեդ Քելլին և մեղուների քաղաքը (1978)
* Passenger / Ուղևորը (1979)
* Confederates / Կոնֆեդերատներ (1979)
* The Cut-Rate Kingdom (1980)
* Bullie's House / Բուլլիի տունը (1981)
* Schindler's Ark / Շինդլերի տապանը (1982) - հրատարակվել է նաև *Շինդլերի ցուցակը*, վերնագրով. արժանացել է *Բուքերյան* մրցանակի:
* A Family Madness / Ընտանեկան խելացնորություն (1985)
* The Playmaker (1987)
* To Asmara / Ասմարային (1989) – հրատարակվել է նաև *Towards Asmara* վերնագրով
* Act of Grace / Շնորհի գործողություն (1989) - հրատարակել է Ուիլյամ Քոյլ կեղծանունով:
* By the Line (1989)
* Flying Hero Class (1991)
* Chief of Staff / Աշխատակազմի ղեկավար (1992) - հրատարակել է Ուիլյամ Քոյլ կեղծանունով:
* Woman of the Inner Sea / Ներքին ծովի կինը (1992)
* Jacko: The Great Intruder (1993)
* A River Town (1995)
* Bettany's Book / Բեթանիի գիրքը (2000)
* The Office of Innocence / Անմեղության գրասենյակը (2002)
* The Tyrant's Novel / Բռնակալի վեպը (2003)
* Widow and Her Hero / Այրին և նրա հերոսը (2007)
* The People's Train / Ժողովուրդների գնացքը (2009. վեպ ռուս հեղափոխականների մասին)
* The Daughters of Mars / Մարսի դուստրերը (2012)
* Shame and the Captives (2014)

### Նորավեպեր
* Blackberries (2012)

### Վավերագրական երկեր
* Moses the Lawgiver / Մովսես Օրենսդիրը (1975)
* Outback (1983)
* Australia: Beyond the Dreamtime (1987) (with Patsy Adam-Smith and Robyn Davidson) / Ավստրալիա՝ երազի ժամանակից այն կողմ (1987) (Փեթսի Ադամ-Սմիթի և Ռոբին Դևիդսոնի հետ)
* Now and In Time To Be: Ireland and the Irish / Այժմ և լինելու ժամանակ. Իռլանդիան և իռլանդացիները (1991)
* The Place Where Souls Are Born: A Journey to the Southwest / Վայր, որտեղ հոգիներ են ծնվում. ճանապարհորդություն դեպի հարավ-արևմուտք (1992)
* The Utility Player: The Des Hasler Story (1993)
* Memoirs from a Young Republic (1993)
* Our Republic / Մեր հանրապետությունը (1993)
* Homebush Boy: A Memoir (1995)
* The Great Shame: A Story of the Irish in the Old World and the New / Մեծ ամոթը. իռլանդացիների պատմությունը հին աշխարհում և նորում (1998)
* American Scoundrel: Love, War and Politics in 19th-century America / Ամերիկյան սրիկան. սերը, պատերազմը և քաղաքականությունը 19-րդ դարի Ամերիկայում (2002)
* Լինքոլն (2002)
* Dimsum Asia's Literary Journal (2005) (Յու Հուայի հեղինակակցությամբ)
* The Commonwealth of Thieves: The Story of the Foundation of Australia (2005)
* Searching for Schindler / Շինդլերին որոնելիս (2007)
* Australians: Origins to Eureka  (2010)
* Three Famines / Երեք սով (2011)
* Australians:  Eureka to the Diggers (2011)

### Էկրանավորումներ
* 1973 Լիբիդո - ըստ «Քահանան» երկի
* 1974 Էսսինգթոն - հեռուստաֆիլմ
* 1976 Սատանայի խաղահրապարակը - դերասան, նկարահանվել է հայր Մարշալի դերում
* 1978 The Chant of Jimmie Blacksmith - նկարահանվել է նաև խոհարարի դերում
* 1979 Սցենար - հեռուստասերիալ, 1-ին դրվագի հեղինակ
* 1984 Silver City
* 1988 The Fremantle Conspiracy - հեռուստատեսային ֆիլմի գաղափարի հեղինակ
* 1993 Շինդլերի ցուցակը
* 1999 Օլիմպիական փառք - վավերագրական
* 2007 The Final Winter - դերասան, նկարահանվել է Հարրիի դերում
* 2012 The People Speak Australia - վավերագրական ֆիլմ
* «Մեծ սովը» (2017) - սցենարի հեղինակ

## Ծանոթագրություններ

## Գրականություն
*

## Աղբյուրներ
* ((en)) Կենսագրությունը և մատենագրությունը „Fantasticfiction“-ում
* ((en)) Կենսագրությունը և մատենագրությունը „Goodreads“-ում
* ((en)) Կենսագրությունը և մատենագրությունը „Middlemiss“-ում
* ((en)) Կենսագրությունը „Australianbiography“-ում

## Արտաքին հղումներ
* Tom Keneally at Random House Australia
* Life and Works of Thomas Keneally
* Tom Keneally Centre
* 
* Australian Republic Movement web site. Search for "Keneally".
* Ross Sea Reprise Thomas Keneally recalls his voyages to Antarctica
* 1983, 1989, 1991, 1993 RealAudio interviews with Thomas Keneally at Wired for Books.org}} by Don Swaim
* Radio interview with Michael Silverblatt 
*
*

Կատեգորիա:20-րդ դարի գրողներ
Կատեգորիա:20-րդ դարի պատմաբաններ
Կատեգորիա:21-րդ դարի պատմաբաններ
Կատեգորիա:21-րդ դարի վիպասաններ
Կատեգորիա:Ավստրալիայի գրողներ
Կատեգորիա:Ավստրալիացի գիտնականներ
Կատեգորիա:Ավստրալիացի դերասաններ
Կատեգորիա:Ավստրալիացի դրամատուրգներ
Կատեգորիա:Ավստրալիացի իրավապաշտպաններ
Կատեգորիա:Ավստրալիացի հասարակական գործիչներ
Կատեգորիա:Բուքերյան մրցանակի դափնեկիրներ
Կատեգորիա:Սիդնեյ քաղաքում ծնվածներ
Կատեգորիա:Սցենարիստներ
Կատեգորիա:Վիպասաններ